SET เสี่ยงผันผวน วิตก “โควิด” ระบาดต่อเนื่อง แนะติดตาม “ธปท.” เปิดตัวเลขศก.สัปดาห์นี้
SET เสี่ยงผันผวน วิตก “โควิด” ระบาดต่อเนื่อง แนะติดตาม “ธปท.” เปิดตัวเลขศก.สัปดาห์นี้
28 ธ.ค. 2563

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะผันผวน จากแรงขายทำกำไรที่อาจจะออกมาระหว่างทางในช่วงสั้น หลังจากสัปดาห์ที่ผ่านมาการขึ้นของตลาดฯเป็นลักษณะเปราะบาง จากหุ้นที่ขึ้นไม่กี่ตัวที่มีฟรีโฟลตต่ำ อย่างหุ้น DELTA, AEONTS, BAY และราคาหุ้นก็อยู่ในลักษณะตึงตัวแล้วด้วย
นอกจากนี้ สถานการณ์การแพร่ระบาดไวรัสโควิด-19 ในประเทศยังน่าเป็นห่วง จากจำนวนผู้ติดเชื้อเร่งตัวขึ้น โดยเฉพาะที่จังหวัดระยอง ทำให้เป็นแรงกระตุ้นให้เกิดแรงขายทำกำไรได้ในระหว่างทาง โดยเฉพาะเมื่อดัชนีฯเข้าใกล้แนว 1,500 จุด
ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบคละกัน โดย Sentiment จากต่างประเทศยังดีอยู่ไม่ได้มีปัจจัยลบอะไร อย่างไรก็ดี ยังต้องรอติดตามการ Re-balance ของ SET50 ในสัปดาห์หน้า และติดตามสถานการณ์การแพร่ระบาดไวรัสโควิด-19 อย่างใกล้ชิด ประกอบกับรอดูผลผลิตภาคอุตสาหกรรมของไทย และตัวเลขเศรษฐกิจของธนาคารแห่งประเทศไทย (ธปท.) ที่จะประกาศออกมาในสัปดาห์นี้ด้วย
พร้อมให้แนวรับไว้ที่ 1,475-1,465 จุด ส่วนแนวต้าน 1,495-1,500 จุด